Lišće/Lišće/Gnijezdo


Gnijezdo 
O vraie et lamentable image de la vie!
Lamartine, Jocelyn

Naše dvorište bilo je ograđeno kamenim zidom. U tom zidu ugnijezdila se ptičica.

Ulaz u gnijezdo bijaše s vanjske strane zida, ali je u zidu bila pukotina te smo mogli — s naše strane — kroz tu pukotinu motriti sve što se je u gnijezdu događalo.

Ptičicâ time smetali nismo.

Kakvo veselje bijaše — nama djeci — motriti kako ženka sjedi, onda kako mladima hranu donaša, kako ih hrani, poji i čisti — — — Cijele sate smo tako gledali.

Jednoć dotrči k meni mala sestra, plačuć — jer da je zmija u gnijezdu.

»A ptičići?«

— »Pojela ih zmija«.

— — Zbilja! U gnijezdu zmija, a na zidu sirota ptičica cvili. . . . . . . . . .

Poznam neku siromašnu udovicu, i ta je imala kuću punu djece — — —

A tko je sada u kući? Advokat!

Kad tu udovicu vidim, sjetim se uvijek one uboge ptičice...

 O istinske li i tužne slike života! - Lamartine, Jocelyn

025